cyanic-selkie/wikianc huggingface dataset:
Մատանիների տիրակալը (ֆիլմաշար)
Նկարահանումներ
Բոլոր երեք ֆիլմերի նկարահանման աշխատանքները սկսվեցին միաժամանակ, Նոր Զելանդիայի տարբեր հատվածներում, այդ թվում նաև երկրի տարբեր ազգային պարկերում։ Նկարահանման աշխատանքները տևեցին 438 օր (1999 թվականի հոկտեմբերի 11-ից՝ մինչև 2000 թվականի դեկտեմբերի 22-ը)։ Լրացուցիչ նկարահանումները անցկացվեցին ամեն տարի՝ 2001 թվականից մինչև 2004 թվական։ Եռագրությունը նկարահանում էին 7 նկարահանող խմբեր, երկրի ավելի քան 150 տարբեր վայրերում, նաև՝ Վելինգտոնի և Քուինսթաունի մոտակայքում գտնվող տաղավարներում։ Որոշ վայրերի վտանգավորության և անմատչելիության պատճառով անձնակազմն իր հետ վերցնում էր առաջին անհրաժեշտության և գոյատևման պարագաներ, քանի որ ուղղաթիռը կարող էր չհասնել այդտեղ ։
Դերասաններ և կերպարներ
Ստորև բերված է այն դերասանների ցանկը, որոնք մարմնավորել կամ հնչյունավորել են ֆիլմի կերպարներին ընդլայնված տարբերակում։ {| class="wikitable collapsible" style="text-align: center; clear: both;" ! style="width:20%;" rowspan="2"| Կերպար ! colspan="3" | Ֆիլմ ! style="width:26.6%;"| Մատանիների տիրակալը։ Մատանու եղբայրություն ! style="width:26.7%;"| Մատանիների տիրակալը։ Երկու ամրոց ! style="width:26.7%;"| Մատանիների տիրակալը։ Թագավորի վերադարձը ! colspan="4" style="background:lightblue;"|
Մատանու եղբայրություն
! Ֆրոդո Բեգինս ! Արագորն ! Սեմուայզ Գեմջի (Սեմ) ! Գենդալֆ ! Բոռոմիր ! Պերեգրին Տուկ (Պիպին) ! Մերիադոկ Բրենդիբակ (Մերրի) ! Լեգոլաս ! Գիմլի ! colspan="4" style="background:lightblue;"|
Շիր և Բրի
! Բիլբո Բեգինս ! Բարլիման Բաթերբուր ! Միսսիս Բրեսգայրդլ ! Ռոզի Քոթն ! Հեմֆասթ Գեմջի ! Էլեանոր Գեմջի ! Բրիի դռնապան ! Ֆերմեր Մեգգոտ ! Ծեր Նոուկս ! Էվերարդ Փրուոդֆութ ! Միսսիս Փրուոդֆութ ! Օթո Սաքվիլլ-Բեգինս ! Լոբելիա Սաքվիլլ-Բեգինս ! Թեդ Սենդիման ! colspan="4" style="background:lightblue;"|
Ռիվենդել և Լոթլորիեն
! Արվեն ! Էլրոնդ ! Գալադրիել ! Քելեբորն ! Հալդիր ! Կիրդան Կորաբել ! Ռումիլ ! Ֆիգվիթ ! colspan="4" style="background:lightblue;"|
Ռոհան և Գոնդոր
! Թեոդեն ! Էովին ! Ֆառամիր ! Դենեթոր ! Էոմեր ! Հնամորուք ! Ալդոր ! Բերեգ ! Գամլինգ ! Գրիմբոլդ ! Դամրոդ ! Իրոլաս ! Մեռյալների արքան ! Մադրիլ ! Մորվեն ! Թեոդրեդ ! Ֆրեդա ! Համա ! Հալեթ ! Էլդարիոն ! Էոթայն ! colspan="4" style="background:lightblue;"|
Իզենգարդ և Մորդոր
! Գոլլում/Սմեագոլ ! Սարուման ! Օձալեզու Գրիմա ! Սաուրոն ! Անգմարի կախարդ-արքա Բրենտ Մակինթայր (փոխարինող) Էնդի Սերկիս (ձայնը) Էնդի Սերկիս (ձայնը) ! Գորբագ ! Գոթմոգ Էնդի Սերկիս (ձայնը) ! Գրիշնակ ! Համիշխանության մատանի ! Լուրտց ! Մաուհուր ! Սնագա ! Ուգլուկ ! Սաուրոնի ձայնը ! Շահրաթ ! Շարկու ! colspan="4" style="background:lightblue;"|
Պատմական անձնավորություններ
! Դեագոլ ! Էլենդիլ ! Գիլ-Գալադ ! Իսիլդուր
Ստեղծագործական կազմ
Ստորև բերված է ֆիլմի ստեղծագործական գլխավոր անձնակազմը.
Մոնտաժ
Ջեքսոնը ֆիլմերի մոնտաժի համար հրավիրեց շատ մոնտաժորների։ Ջոն Գիլբերտն աշխատեց առաջին ֆիլմի վրա, Մայքլ Հորթոնը՝ երկրորդ, իսկ Ջեմի Սելկիրկը՝ երրորդ։ Ըստ մասնագետների, երկրորդ ֆիլմի մոնտաժն ամենից բարդն էր, քանի որ այն չուներ սկիզբ և ավարտ և կար խնդիր միացնել տարբեր սյուժետային գծերը։ Մոնտաժին տրված ժամանակահատվածից հետո Ջեքսոնը դեռ շարունակում էր խմբագրել ֆիլմը, մասնավորապես՝ Գոլլումի մասին պատմող հատվածը և Սարումանի մահվան հատվածը, որոնք հետագայում կցվեցին երրորդ ֆիլմին։ Իսկ Սարումանի մահվան հատվածը տեղ չգտավ ֆիլմի օրիգինալ տարբերակում, այլ ընդգրկվեց միայն ընդլայնված տարբերակում, քանի որ Ջեքսոնը կարծում էր, որ այն շատ է ձգձգում ֆիլմի սկիզբը ։ Երրորդ ֆիլմի մոնտաժը ևս շատ քաոսային ստացվեց և ռեժիսորը վերջնական ֆիլմն առաջին անգամ տեսավ միայն Վելինգտոնում՝ պրեմիերայի ժամանակ։
Նկարահանված մի քանի հատվածներ նույնիսկ չընդգրկվեցին ընդլայնված տարբերակում։ Հանվեցին նաև որոշ հատվածներ, որոնք հիշատակվում էին գրքում ։ Հետագայում Փիթեր Ջեքսոնը հայտարարեց, որ կցանկանար տեսնել այդ հատվածներից որոշները ապագա «վերջնական հրատարակության» մեջ ։
Երաժշտություն
Երաժշտության գրման համար 2000 թվականի օգոստոսին հրավիրվեց կանադացի կոմպոզիտոր Հովարդ Շորը ։ Նա ստեղծեց շատ տարբեր երաժշտություններ ֆիլմի տարբեր կերպարների և դրվագների համար, օրինակ՝ երաժշտություններ Շիրի, Գոնդորի, Ռոհանի դրվագների համար, Մատանու եղբայրության համար և այլն։ Դրանք կատարվեցին Լոնդոնի ֆիլհարմոնիկ նվագախմբի կողմից, այնպիսի կատարողների մասնակցությամբ, ինչպիսիք են՝ Բեն Դել Մաեստրոն, Էնիան, Ռենե Ֆլեմինգը, Ջեյմս Գոլուեյը, Էննի Լենոքսը և Էմիլիանա Թորրինին։ Երգեր կատարեցին նաև դերասաններ Բիլի Բոյդը, Վիգգո Մորտենսենը, Յեն Հոլմը, Դոմինիկ Մոնահանը, Յան Մաքկելենը, Լիվ Թայլերը և Միրանդա Օթոն։ Ֆրենսիս Ուոլշը և Ֆիլիպպա Բոյենսը երգերի համար բառեր գրեցին, որոնք Դեվիդ Սալոն թարգմանեց Թոլքինի լեզվով։ Երրորդ ֆիլմի երաժշտությունը՝ «Into the West» վերնագրով, նվիրված էր երիտասարդ ռեժիսոր Քեմերոն Դունկանին, որը մահացել էր քաղցկեղից՝ 2003 թվականին ։
Վիզուալ էֆեկտներ
Վիզուալ էֆեկտներով համեմված տեսարանների քանակը ավելանում է ֆիլմերի հետ միասին. առաջին ֆիլմում դրանք 540-ն են, երկրորդում՝ 799-ը, իսկ երրորդում՝ 1488 (ընդամենը՝ 2730) : Ֆիլմի ընդլայնված տարբերակում վիզուալ էֆեկտներով տեսարանները 3420-ն են։ Սկզբում ֆիլմի վիզուալ էֆեկտների վրա աշխատում էին 260 նկարիչ, իսկ երկրորդ ֆիլմի հետ նրանց թիվը կրկնապատկվեց ։ Խումբը՝ Ջիմ Ռիգելի և Ռենդի Կուկի գլխավորությամբ մեծ ջանքեր գործադրեցին ֆիլմը ավարտին հասցնելու համար ։
Տարածում
2000 թվականի ապրիլի 17-ին դուրս եկավ ֆիլմի տրեյլերը, որը ներբեռնումների նոր ռեկորդ սահմանեց՝ 1.7 միլիոն ներբեռնում 24 ժամում ։ 2001 թվականին Կաննի կինոփառատոնում ցուցադրեցին առաջին ֆիլմից 24-րոպեանոց մի հատված, որը գերազանցապես բաղկացած էր իրադարձություններից, որոնք կատարվում էին Մորիայում ։ Ցուցադրությունը կատարվեց Միջերկրին բնորոշ կահավորված տաղավարում ։
«Մատանիների տիրակալը։ Մատանու եղբայրություն» ֆիլմի պրեմիերան տեղի ունեցավ 2001 թվականի դեկտեմբերի 19-ին և առաջին ուիք-ենդին ԱՄՆ-ում աշխատեց $47 միլիոն, իսկ ընդհանուր հավաքեց $871 միլիոն։ Կինոթատրոններում տիտրերին էր միացված նաև «Երկու ամրոցի» նախադիտումը ։ Ավելի ուշ դուրս եկավ երկրորդ մասի թրեյլերը, որտեղ հնչում էր «Ռեքվիեմ երազանքի համար» ֆիլմի երաժշտությունը ։ «Մատանիների տիրակալը։ Երկու ամրոց» ֆիլմի պրեմիերան տեղի ունեցավ 2002 թվականի դեկտեմբերի 18-ին։ Առաջին ամերիկյան ուք-ենդին ֆիլմը ստացավ $62 միլիոն և գերազանցեց իր նախորդին՝ համաշխարհային վարձույթում հավաքելով $926 միլիոն։ «Մատանիների տիրակալը։ Թագավորի վերադարձը» ֆիլմի թրեյլերն առաջին անգամ ցուցադրվեց New Line Cinema ընկերության «Օգտագործված առյուծներ» ֆիլմի սկզբում՝ 2003 թվականի սեպտեմբերի 23-ին ։ Ֆիլմի պրեմիերայից հետո (2003 թվականի դեկտեմբերի 17-ին) այն առաջին ամերիկյան ուիք-ենդին հավաքեց $72 միլիոն և դարձավ իր ժամանակների երկրորդ ֆիլմը, որը համաշխարհային վարձույթում հավաքեց ավելի քան 1 միլիարդ դոլար։
Շահույթ
Ստորև բերված է ֆիլմերի ունեցած եկամուտը.
Քննադատների և հանդիսատեսի արձագանք
Ընդհանուր առմամբ հավաքելով մոտ 2,92 միլիարդ դոլար՝ «Մատանիների տիրակալը» համարվում է բոլոր ժամանակների ամենաշահութաբեր եռագրությունը։ Ֆիլմաշարը կրկնեց «Բեն-Հուր»-ի և «Տիտանիկ»-ի ռեկորդները՝ «Թագավորի վերադարձը» ֆիլմի համար ստանալով 11 օսկար ։
Քննադատների մեծ մասը եռագրությունը դրական գնահատեց։ Los Angeles Times-ից Քեննեթ Թուրանի կարծիքով՝ «եռագրությունը եթե ոչ երբեք, ապա շուտ չի գտնի իր հավասարը» ։ Յան Մաքկելենի, Շոն Էսթինի, Վիգգո Մորտենսենի և Էնդի Սերկիսի դերասանական խաղը բարձր գնահատվեց IMDb-ում՝ տարբեր հարցումերի ժամանակ, նաև դրական արձագանքներ գտան մարտերի էֆեկտները և Գոլլումի կերպարը։ Որոշ քննադատներ միջին մակարդակի գնահատեցին ֆիլմը։ Կինոքննադատ Ռոջեր Էբերտը ֆիլմին միջին գնահատական տվեց (3/4՝ առաջին և երկրորդ ֆիլմերին և 3,5/4՝ երրորդ ֆիլմին), բարձր գնահատեց էֆեկտները, սակայն բացթողումներ նկատեց սյուժեում , և ֆիլմերից ոչ մեկը չհայտնվեց նրա 10 լավագույն ֆիլմերի ցանկում ։
Rotten Tomatoes կայքում ֆիլմը ստացավ դրական՝ միջինում 94% գնահատական քննադատների կողմից, համապատասխանաբար՝ 92%, 96% և 94% գնահատական, որը նրան դասեց լավագույն եռագրությունների շարքին՝ «Խաղալիքների պատմության» (առաջին երկու ֆիլմերը ստացան 100%, իսկ երրորդը՝ 99% գնահատական), Ապուի մասին պատմող ֆիլմերի (97%, 93% և 100%), Դոլարային եռագրության (98%, 93%, 97%) և «Աստղային պատերազմներ»-ի օրիգինալ եռագրության (94%, 97% և 79%) հետ միասին։ Metacritic-ը հիմնվելով ամեն ֆիլմի իր սեփական գնահատականի վրա (92%, 88%, 94%), «Մատանիների տիրակալը» համարում է քննադատների կողմից ամենաընդունված եռագրությունը։ Յուրաքանչյուր ֆիլմը ներառված է կայքի լավագույն հարյուրյակի մեջ։
Եռագրությունն ընդգրկված է շատ «լավագույն ցանկերում», ինչպես օրինակ՝ «Դալլաս - Ֆորթ-Ուերտի կինոքննադատների ասոցիացիայի լավագույն ֆիլմերի տասնյակ»-ում, Time ամսագրի «բոլոր ժամանակների լավագույն 100 ֆիլմեր»-ում, կինոքննադատ Ջեյմս Բերարդինելիի 100 լավագույն ֆիլմերի ցանկում և այլն ։ 2007 թվականին USA Today-ը ֆիլմաշարն անվանեց նախորդ 25 տարիների ամենակարևոր ֆիլմերը ։ Entertainment Weekly-ն այն տեղադրեց իր «վերջին 10 տարիների լավագույն ֆիլմերի ցանկ»-ում ։ Paste ամսագիրն «Մատանիների տիրակալ»-ն ընդգրկեց «վերջին 10 տարվա լավագույն 50 ֆիլմերի ցանկ»-ում (2000-2009), որտեղ ֆիլմաշարը զբաղեցրեց չորրորդ հորիզոնականը ։
Թոլքինի հարազատները և ժառանգները հենց սկզբից գրքի էկրանավորմանը բացասական էին վերաբերվում։ Բայց քանի որ 1968 թվականին հեղինակը գրքի հեղինակային իրավունքները վաճառել էր $15 000-ով, նրանք չկարողացան դեմ գնալ նկարահանումներին։ Միայն Թոլքինի թոռը՝ Սայմոնը փորձեց օգնել նկարահանող խմբին, ինչը հանգեցրեց նրա և մյուս հարազատների հարաբերությունների վատացմանը։
Ստորև բերված է ֆիլմերի ստացած գնահատականները տարբեր կայքերում.
Մրցանակներ
Ընդհանուր առմամբ ֆիլմը առաջադրվել է Օսկարի 30 մրցանակի, որոնցից շահել է 17-ը, ինչը ռեկորդ է եռագրության համար։ «Թագավորի վերադարձը» հաղթեց բոլոր անվանակարգերում, որոնցում առաջադրված էր, այն հավասարվեց «Բեն-Հուր» և «Տիտանիկ» ֆիլմերի հետ, որոնք նույնպես ստացել էին 11 օսկար։ Դերասան Յան Մաքկելենը միակն էր, ով առաջադրվեց օսկարի որպես լավագույն դերասան՝ «Մատանու եղբայրության» համար։
Յուրաքանչյուր ֆիլմ ստացավ «Հյուգո» մրցանակ լավագույն արտադրության համար, MTV կինոմրցանակ լավագույն ֆիլմի համար և «Սատուրն» մրցանակ՝ լավագույն ֆենտեզի-ֆիլմի համար։ Առաջին և երրորդ ֆիլմերը ստացան նաև BAFTA մրցանակ լավագույն ֆիլմի համար։ «Երկու ամրոց»-ի երաժշտությունը չառաջադրվեց օսկարի, քանի որ չէր թույլատրվում երաժշտության մեջ ներառել այլ ֆիլմերից երաժշտական հատվածներ, իսկ այն պարունակում էր հատվածներ նախորդ ֆիլմի սաունդրեքից։ Այդ կանոնը հանվեց «Թագավորի վերադարձը» ֆիլմի ժամանակ և այն ստացավ օսկար լավագույն երաժշտության համար։ Վերջին ֆիլմը ստացավ նաև 4 «Ոսկե գլոբուս» մրցանակ, այդ թվում՝ լավագույն դրամատիկական ֆիլմի համար։
«Հոբիթ»
Ներկայումս ռեժիսոր Փիթեր Ջեքսոնն արդեն ավարտել է իր աշխատանքը «Հոբիթ» եռագրության վրա, որը հիմնված է Թոլքինի «Հոբիթ կամ գնալն ու գալը» (1937) վեպի վրա։
Ֆիլմաշարի ֆիլմերն են.
Նոր ֆիլմերում իրենց դերերը կրկնեցին Յան Մաքկելենը, Էնդի Սերկիսը, Հյուգո Ուիվինգը, Էլայջա Վուդը, Յեն Հոլմը, Քրիստոֆեր Լին, Քեյթ Բլանշետը և Օրլանդո Բլումը։
Տարբերակներ
Ֆիլմի այն տարբերակը, որը ցուցադրվել է կինոթատրոններում, միակը չէ։ Գոյություն ունի նաև ֆիլմերի, այսպես կոչված, «ընդլայնված տարբերակը» (Extended Edition), որոնք ավելի մանրամասնորեն են ներկայացնում սյուժեն և հերոսներին։
Հարկ է նշել, որ Փիթեր Ջեքսոնը ռեժիսորական տարբերակ է ընդունում այն տարբերակը, որը ցուցադրվել է կինոթատրոններում ։ Ըստ նրա, հանդիսատեսի համար ձանձրալի կլիներ այդքան երկար ֆիլմը։ Սակայն ֆիլմի երկրպագուների և լավ ստացված հատվածների օգտագործման համար յուրաքանչյուր ֆիլմի համար ստեղծվեց նաև «ընդլայնված տարբերակը»։
Ստորև բերված է ֆիլմերի տարբերակների տևողությունը. * Լրացուցիչ տիտրերը ներառում են նաև ֆիլմաշարի պաշտոնական երկրպագուների խմբի հիմնադիր-անդամներին, որոնց ստեղծողները հայտնում են իրենց շնորհակալությունը։
Արտաքին հղումներ
Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմաշարեր Կատեգորիա:Մատանիների տիրակալը (ֆիլմաշար) Կատեգորիա:Ամերիկյան ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Նյու Լայն Սինեմայի ֆիլմեր Կատեգորիա:Նորզելանդական ֆիլմեր Կատեգորիա:Ֆիլմեր դևերի մասին Կատեգորիա:Ամերիկյան կինոէպոպեաներ Կատեգորիա:Փիթեր Ջեքսոնի ֆիլմեր Կատեգորիա:Ջոն Ռոնալդ Ռուել Թոլքինի ստեղծագործությունների էկրանավորումներ Կատեգորիա:Warner Bros. ֆիլմեր Կատեգորիա:2000-ականների ֆիլմեր Կատեգորիա:Գրական ստեղծագործությունների էկրանավորումներ
Անդրանիկ Օզանյանի հուշարձան (Ուջան)
Անդրանիկ Օզանյանի հուշարձան, գտնվում է Հայաստանի Արագածոտնի մարզի Ուջան գյուղում։ Ընդգրկված է Ուջանի պատմության և մշակույթի անշարժ հուշարձանների ցանկում։
Պատմություն
Հայ ժողովրդի ազգային հերոս զորավար Անդրանիկի հուշարձանը Ուջան գյուղում կառուցվել է տեղի բնակիչների նախաձեռնությամբ և միջոցներով։ Սա Անդրանիկի առաջին կիսանդրին է Հայաստանում։ Հուշարձանը տեղադրվել է 1967 թ. հունիսի 3-ի գիշերը՝ գաղտնի, քանի դեռ այդ օրերին Խորհրդային Հայաստանի ղեկավարությունը գտնվում էր Մոսկվայում։ Զորավար Անդրանիկի նույնիսկ անունը չէր հիշատակվում Հայոց պատմության դասագրքերում, որովհետև ազգային ազատագրման պայքարը սովետական տարիներին համարվում էր ազգայնամոլության դրսևորում։
Բացման արարողությանը ներկա էին նաև Անդրանիկի զինակիցները  ։
Արտաքին հղումներ
Կատեգորիա:Արագածոտնի մարզի հուշարձաններ Կատեգորիա:Ուջանի հուշարձաններ
Արաքս (գրող)
Արաքս (Արաքս Մուրադի Ավետիսյան, ), հայ արձակագիր, մանկագիր, ՀԽՍՀ մշակույթի վաստակավոր գործիչ (1967), ԽՍՀՄ գրողների միության անդամ 1934 թվականից։ ԽՄԿԿ անդամ 1930 թվականից։
Կենսագրություն
Ծնվել է Ղարաքիլիսա (այժմ՝ Վանաձոր) քաղաքում։ 1923 թվականին ավարտել է Թիֆլիսի Հովնանյան-Մարիամյան օրիորդաց ուսումնարանը, 1933 թվականին՝ Մոսկվայի կոմունիստական ժուռնալիստիկայի ինստիտուտը։ 35 տարի աշխատել է մամուլի բնագավառում։ 1934-1937 թվականներին եղել է «Հոկտեմբերիկ» մանկական ամսագրի խմբագիրը, 1939-1942 թվականներին՝ «Գրական թերթ»-ի խմբագրի տեղակալ, 1942-1945 թվականներին՝ Երևանի ռադիոկոմիտեի գրական բաժնի գլխավոր խմբագիր։ Նրա գործերից թարգմանվել և առանձին գրքերով լույս են տեսել ռուսերեն և ադրբեջաներեն։ Մահացել է Երևանում ։
Լեոնիդ Հակոբյան
Լեոնիդ Սամսոնի Հակոբյան, տնտեսագետ, պետական-քաղաքական գործիչ։ Տնտեսագիտական գիտությունների դոկտոր (1984), պրոֆեսոր (1990), ՀՀ ճարտարագիտական ակադեմիայի ակադեմիկոս (1996)։ ՀՀ ԳԱԱ ակադեմիկոս (2000) ։
Կենսագրություն
Ավարտել է Մոսկվայի ֆինանսական (1957), իրավաբանական (1958), մեքենաշինական (1964) ինստիտուտները, ԽՍՀՄ Նախարարների խորհրդին առընթեր ժողտնտեսության ակադեմիան (1981)։ 1976-1977 թվականներին՝ ՀԽՍՀ առևտրի փոխնախարար, 1977-1979 թվականներին՝ առաջին փոխնախարար։ 1981-1982 թվականներին՝ ՀԿԿ ԿԿ բաժնի վարիչի տեղակալ, 1983-1986 թվականներին՝ ՀԿԿ ԿԿ առևտրի և կենցաղսպասարկման բաժնի վարիչ, 1987-1988 թվականներին՝ Հայկոոպի վարչության նախագահ, 1988-1990 թվականներին՝ ՀԿԿ ԿԿ աղետի գոտու շինարարական վերականգնողական աշխատանքները համակարգող բաժնի վարիչ, 1991 թվականին՝ ՀԿԿ ԿԿ քարտուղար, երկրորդ քարտուղար, 1992-1996 թվականներին՝ ԱՊՀ անդամ երկրների միջխորհրդարանական վեհաժողովի էկոնոմիկայի և ֆինանսների մշտական հանձնաժողովի նախագահ, իսկ 1997 թվականից՝ նույնի բյուջետային վերահսկողական և «Արևելք-Արևմուտք» հանձնաժողովների անդամ (Սանկտ Պետերբուրգ)։ 1985 թվականից՝ ՀԿԿ ԿԿ անդամ, 1991 թվականից՝ ՀԿԿ ԿԿ բյուրոյի անդամ, 1999 թվականից՝ ՀԿԿ ԿԿ երկրորդ քարտուղար։ ՀԽՍՀ ԳԽ (1980-1990), ՀՀ ԳԽ (1990-1995), ՀՀ ԱԺ (1995-1999 և 1999 թվականից) պատգմավոր, 1999 թվականից՝ ՀԿԿ պատգամավորական խմբակցության ղեկավար ։ Աշխատանքները վերաբերում են աշխատանքի մեքենայացման և արդյունաբերության մեջ բանվորական կազմի ֆունկցիոնալ կառուցվածքի ու դրա կատարելագործման, բարձր տեխնոլոգիաների պաշտպանության խնդիրներին։
2000 թ. եղել է ՀՀ տարածքային կառավարման և քաղաքաշինության նախարար։
2000 թ. ընտրվել է ՀՀ ԳԱԱ ակադեմիկոս։
Ծանոթագրություններ
Կատեգորիա:Հայ տնտեսագետներ Կատեգորիա:ՀՀ ԳԱԱ ակադեմիկոսներ Կատեգորիա:ՀԿԿ անդամներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:Հայ պրոֆեսորներ Կատեգորիա:Տնտեսագիտական գիտությունների դոկտորներ Կատեգորիա:Հայ պետական գործիչներ Կատեգորիա:Հայ քաղաքական գործիչներ Կատեգորիա:ԽՄԿԿ անդամներ
Նեոռեալիզմ (այլ կիրառումներ)
Նեոռեալիզմ, կարող է վերաբերել՝
Պայծառակերպության տաճար (Օբուխովկա)
Փրկչի Պայծառակերպության եկեղեցի (Церковь Спаса Преображения), տաճար Ռուսաստանի Ռոստովի մարզի Ազովի շրջանի Օբուխովկա գյուղում։ Ենթարկվում է Ռոստովի և Նովոչերկասկի թեմին։ Կառուցվել է 1864 թվականին կեղծռուսական ոճով ։
Պատմություն
Եկեղեցու շինարարությունը սկսվել է 1861 թվականի օգոստոսի 22-ին. այդ օրը կառուցելու վայրն օծվել է։ Շինարարական աշխատանքները, որոնց ակտիվորեն մասնակցում էին տեղի կազակները, ընթանում էին բավական արագ, և արդեն 1864 թվականի օգոստոսին դրանք ավարտվեցին։ 1866 թվականի հուլիսի 3-ին եկեղեցին օծել է գործակալ քահանա Յոհան Դիկովը ։
1890 թվականին եկեղեցու հարավային կողմում կազմակերպվում է կողմնասեղան, որն օծվում է հանուն սուրբ Անդրեաս Կրետեցու։ Չորս տարի հետո հյուսիսային կողմում ստեղծվում է երկրորդ կողմնասեղանը, որն օծվում է հանուն առաքելապատիվ  Կոստանդիանոսի և Հեղինեի ։ Թեև տաճարը մշտապես ընդլայնվում էր, 1910 թվականին այն արդեն չէր կարող տեղավորել բոլոր հավատացյալներին։ Ծխականներն ու եկեղեցու հոգևորականները ստիպված էին դիմել Դոնի զորքի մարզային վարչություն՝ եկեղեցին ընդլայնելու և ջրային ջեռուցում կազմակերպելու միջնորդությամբ։ 1912 թվականին ծխականները կրկին դիմեցին միջնորդությամբ՝ այս անգամ ճարտարապետ Գրիգորի Վասիլևի նախագծով զանգակատուն կառուցելու խնդրանքով։ Շինարարական աշխատանքները, ամենայն հավանականությամբ, ավարտվել են 1913 թվականին, թեև այդ մասին ճշգրիտ տվյալներ չկան ։
1940 թվականին խորհրդային իշխանությունները ծրագրել էին փակել տաճարը։ Սակայն ծխականներին հաջողվել է այն պաշտպանել ոտնձգություններից. տեղի բնակիչները նրա մոտ կազմակերպել են շուրջօրյա հերթապահություն՝ խոչընդոտելով Ելիզավետինսկիի գյուղխորհրդի ներկայացուցիչների մուտքը տաճար։ Մի օր, իշխանությունների հետ հերթական վեճից հետո, ծերերն ու երեխաները հայր Նիկոլայի հետ փակվեցին եկեղեցում և հայտարարեցին, որ այն ստիպված կլինեն պայթեցնել իրենց հետ ։
Տաճարը հաջողվեց պաշտպանել նաև հերթական հակակրոնական արշավի ժամանակ արդեն Նիկիտա Խրուշչովի իշխանության օրոք։ Կուսակցական ներկայացուցիչների պատվիրակություններին տեղի բնակիչները քարերով էին դիմավորում ։ Այսպիսով, եկեղեցին դարձավ եզակիներից մեկը, որոնցում ծիսակատարությունները երբեք չեն դադարել և որոնք չեն կողոպտվել ։
Ծանոթագրություններ
Կատեգորիա:Տաճարներ այբբենական կարգով Կատեգորիա:1861 հիմնադրումներ Կատեգորիա:Ռոստովի մարզի եկեղեցիներ
Սուրբ Հռիփսիմե եկեղեցի (Արծվանիստ)
Սուրբ Հռիփսիմե եկեղեցի, Հայ Առաքելական եկեղեցի, որը գտնվում է Հայաստանի Գեղարքունիքի մարզի Արծվանիստ գյուղից 2.5 կմ հարավ-արևելք Վերին Կթանոց գյուղատեղիի կենտրոնում վերև, լճահայաց լանջի վրա։
Նկարագրություն
Գյուղատեղիի բնակիչները կլիմայական անբարենպաստ պայմաններից  խուսափել, գյուղը  տեղափոխել  են  ցած,  մոտեցել Սևանի ափերին։
Տաճարն այժմ ավերված  վիճակում է, պահպանվում են դրսի ու ներսի պատերի ներքնամասերը,  տեղ-տեղ 6-7 մետր բարձրությամբ։  Փլած  պատերի քարերը լցված են շինության ներսում  ու դրսում,  ծածակված հողով ու բուսականությամբ։
Հատակագծային չափերով այս տաճարը մեծ է Արամուսից ու Թարգմանչացից, Վարագավանքից, Աղթամարից և Ձորադիրից։ Փոքր Սիսիանից, սակայն սրա կենտրոնական քառակուսին՝ գմբեթը, մեծ է նրանից։
Ա. Երեմյանը ուշադրության արժանի է դարձնում նրա ավանդատների ձգվածությունը  հյուսիս հարավ ուղղությամբ, իբրև բացառիկ երևույթ այդ տիպի տաճարներում։
Ս. Մնացականյանը գրում է.
Գ. Ն. Չուբինաշվիլին հուշարձանի թվագրման հարցում համաձայնում է վերոհիշյալ հետազոտողների հետ՝  կառուցողական տեխնիկայի առանձնահատկությունների  հիման վրա  տաճարի կառուցմամ ժամանակը թողնելով  9-10-րդ դարերի սահմանագծում։
Քոլատակի հատակագիծը, որ ներգրաված է մոտ 17,80 մ X 14,00 մ պարագծերով ուղղանկյուն քառանկյան  մեջ, կազմավորում են խաչաձև դասավորության  չորս խորանները ¾  խորշերն ու ավանդատները։
Տաճարի մուտքերն երկուսն են՝ արևմուտքից և հարավից։ Անկախ նրանից, որ հյուսիսային ճակատը տեսանելիության առումով ավելի լայն հորիզոն ունի, ճանապարհը եղել է հյուսիսա կողմից, տաճարն այդ ճակատի վրա մուտք չունի։
Բոլոր խորաններն ունեն երեքական լուսատուներ՝ մեկական հատ ճակատային նիստերի վրա, մյուս երկուսը՝ խորշերի ներսում, թեք նիստերի վրա։ Ավանդատները լուսավորվում են մեկական պատուհաններով բացված, համապատասխանաբար արևելքից և արևմուտքից։
Բոլոր ճակատների վրա առկա են երկուական եռանկյունի հիմքով, մեծ լայնության ու խորության (1,80 մ – 1,70 մ) խորշեր։ Տաճարի հատակագծում արևելյան և արևմտյան խորանների լայնքը փոքր է, հյուսիսային և հարավային խորանների համապատասխան չափերից։  Դրանով ճարտարապետը  հնարավոր է դարձրել, որ գմբեթական քառակուսու կողմերը  ստացվեն հավասար,  ¾  խորշերն ուղղված լինեն այդ քառակուսու ճիշտ կենտրոնին, գմբեթակիր կամարների լայնքերը, հետևաբար և բարձրությունները  լինեն հավասար, գմբեթի բոլորակ հիմքը ունենա կանոնավոր  շրջագծի և այլն։  Սրա ներքին երկարությունը հավասար է գմբեթի տրամագծի կրկնակի չափին։  Ուրեմն, լայնությունը վերցված է երկարության ¾  չափով։  Տաճարի արտաքին  երկարությունը մեծ է արտաքին լայնությունից  գմբեթի կես տրամագծաչափով։
Գմբեթատակ քառակուսին այստեղ ճիշտ չափեր ունի և ¾ խորշերի կենտրոնները ընկնում են  այդ քառակուսու անկյունագծերի  շարունակության վրա. այն կետերում, որտեղ այդ անկյունագծերը հատում են գմբեթի  ¾ տրամագծաչափ ունեցող շառավղով  տարված  շրջագծին, նույնն է, թե տաճարի ներքին  լայնքի կես չափն ունեցող շառավղով  տարված շրջագծին։
Գրականություն
Կատեգորիա:Գեղարքունիքի թեմի վանքեր և եկեղեցիներ Կատեգորիա:10-րդ դարի հայկական վանքեր և եկեղեցիներ Կատեգորիա:Գեղարքունիքի մարզի տեսարժան վայրեր
Յուգուրթա
Յուգուրթա (Iugurtha, մ.թ.ա. 160 - մ.թ.ա. 104), Նումիդիայի արքա մ.թ.ա. 117 թվականից։ Հռոմեացիների դեմ պատերազմ է վարել, որը ստացել է Յուգուրթական պատերազմ անվանումը։ Հռոմեական զորքերի նկատմամբ Յուգուրթայի տարած սկզբնական հաղթանակներից հետո նրա դեմ ուղարկվել է հռոմեական Գայոս Մարիոս զորավարը, որին հաջողվել է մի շարք պարտություններ հասցնել թագավորին։ Յուգուրթան ստիպված անցել է պարտիզանական պայքարի, սակայն ի վերջո գերի է ընկել, բանտարկվել և սպանվել՝ Հռոմում հաղթական շքահանդեսին շղթայված տարվելուց հետո։
Ծանոթագրություններ
Կատեգորիա:Նումիդիայի թագավորներ
Միջինհայերեն գրական ժառանգությունը
Միջինհայերեն գրական ժառանգությունը։ Միջին հայերենով ստեղծվել է հարուստ գրականություն։ Դրա մեջ հատկապես առանձնանում է հայ միջնադարյան գրականությունը, որը հայ գրականության ամենանշանակալից էջերից է։ Պատահական չէ, որ հայ գրականության մեծ գիտակ Վալերի Բրյուսովը, որը 1916 թվականին կազմեց և հրատարակեց «Հայաստանի պոեզիան հնագույն ժամանակներից մինչև մեր օրեր» ժողովածուն, խոսելով հայ միջնադարյան քնարերգության մասին, այն համարում է լավագույնը, որը հայ ժողովուրդը երբևէ ստեղծել է բանաստեղծության ասպարեզում։ Իր գոյության ամենատառապալից ու ծանր շրջաններից մեկում՝ թաթար-մոնղոլական լծի տակ եղած ժամանակ, հայ ժողովուրդն ստեղծել է բանաստեղծական գոհարներ։ «Այդ շրջանում ծաղկեց հայ պոեզիայի ծաղիկը»,- գրում է Վ․ Բրյուսովը և այն համարում է «հայոց ազնվության վկայագիրը»։ Ստեղծագործություններն ունեն ամենատարբեր թեմատիկա։ Դրանց հիմնական հատկանիշներն են աշխարհիկ բովանդակությունը, կապը իրականության հետ, մարդու զգացմունքներն ու բնության գեղեցկություններն արտացոլելու միտումները և, իհարկե, բուռն հայրենասիրությունը։ Այսպես՝ Ֆրիկի ստեղծագործություննորն ունեն ընդգծված սոցիալական ուղղվածություն, Հովհաննես Սարկավագ Իմաստասերն իր «Բան առ ձագն․․․» բանաստեղծության մեջ գովերգել է իրական կյանքը, բանաստեղծության աղբյուրը համարել բնությունը։ Հայրենասիրական վառ զգացմունքներով է հանդես եկել Ներսես Շնորհալին, որն իր ստեղծագործության նյութը նույնպես վերցրել է կյանքից։ Սակայն հայ միջնադարյան քնարերգության մեջ գերակշռում է սիրո թեման, որը նորովի է հնչում բանաստեղծներ Հովհաննես և Կոնստանդին Երզնկացիների, Մկրտիչ Նաղաշի և իհարկե Նահապետ Քուչակի երկերում։
Նշանավոր առակագիրներ Մխիթար Գոշը և Վարդան Այգեկցի հիմնականում ստեղծագործել են միջին հայերենով։ Նրանց առակներում արտացոլվոլ է միջնադարյան Հայաստանի կյանքը՝ իր ողջ բազմազանությամբ Միջին հայերենով գրված երկերի մեջ հատուկ տեղ են գրավում նաև գիտական ուսումնասիրությունները։ Հայտնի են Մխիթար Հերացու և Ամիրդովլաթ Ամասիացու բժշկարանները, Սմբատ Սպարապետի «Դատաստանագիրքը»։ Վերջինս նշանավոր է նրանով, որ անմիջական պատկերացում է տալիս միջնադարյան Հայաստանում գործող իրավական հարաբերությունների մասին։
Լա Ֆալուազ
Լա Ֆալուազ (La Faloise), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 237 մարդ, բնակչության խտությունը` 24.31 մարդ/կմ²։ Բնակավայրը զբաղեցնում է 9.75 կմ² տարածք։
Աշխարհագրություն
Գտնվում է Փարիզ քաղաքից 95 կմ հյուսիս, Ամյեն քաղաքից 23 կմ հարավ։
Տնտեսություն
2010 թվականին ուներ 148 աշխատունակ (15-64 տարեկան) բնակիչ, որոնցից ակտիվ էին 117-ը, իսկ ոչ ակտիվները` 31։ Ակտիվության ցուցանիշը կազմում է 79,1 %։ 117 աշխատունակ մարդկանցից աշխատել է 107 անձ (63 տղամարդ և 44 կին)։ Գործազուրկ են եղել 10 անձ (7 տղամարդ և 3 կին)։ 31 անաշխատունակներից 5-ը եղել են աշակերտներ կամ ուսանողներ, 16-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ներսիսյան
Ներսիսյան, հայկական ազգանուն։
Տարբերակներ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Լևոն Հակոբյան (քիմիկոս)
Լևոն Ալեքսանդրի Հակոբյան, հայ քիմիկոս։ Քիմիական գիտությունների դոկտոր (1980 թ.), պրոֆեսոր (1985 թ.)։
Ալեքսանդր Հակոբյանի որդին։
Կենսագրություն
1960 թվականին ավարտել է Երևանի պետական համալսարանը։ Աշխատել է ՀՀ ԳԱԱ օրգանական քիմիայի ինստիտուտում (1960-1994 թթ.), 1994-1999 թվականներին՝ ԵՊՀ քիմիական ֆակուլտետի ԳՀ մասում։ ՀՀ-ում գազաֆազ ռեակցիաների ԷՊՌ մեթոդով ուսումնասիրման նախաձեռնողներից էր։ Զբաղվել է պոլիմերների քիմիայով, մետաղակոմպլեքսային կատալիզատորների ներկայությամբ ացետիլենային միացությունների փոխարկումների և պոլիմերային կոմպոզիցիոն նյութերում պոլիմեր-պոլիմեր, պոլիմեր-լցանյութ փոխազդեցությունների ուսումնասիրությամբ։ Հայտնաբերել է բազմազուգորդված համակարգի ազդեցությամբ ֆունկցիոնալ խմբերի արտակարգ ակտիվացման երևույթը։
Ծանոթագրություններ
Կատեգորիա:Հայ քիմիկոսներ Կատեգորիա:Քիմիական գիտությունների դոկտորներ Կատեգորիա:ԵՊՀ շրջանավարտներ Կատեգորիա:Հայ պրոֆեսորներ Կատեգորիա:ԵՊՀ դասախոսներ
Հայ հայդուկների հուշարձան (Ուջան)
Հայ հայդուկների հուշարձան, գտնվում է Հայաստանի Արագածոտնի մարզի Ուջան գյուղում։ Ընդգրկված է Ուջանի պատմության և մշակույթի անշարժ հուշարձանների ցանկում։
Պատմություն
Հուշարձանը նվիրված է հայ ֆիդայիներին, կանգնեցվել է 1989 թվականին։ Հուշարձանի նյութը՝ կոփածո պղինձ ։
Ծանոթագրություններ
Կատեգորիա:Արագածոտնի մարզի հուշարձաններ Կատեգորիա:Ուջանի հուշարձաններ
Ալբրեխտ VII Ավստիացի
Ալբրեխտ VII Ավստրիացի (Albrecht VII. von Österreich, ),  Իսպանական Նիդերլանդների շտատհալտեր։ 1595-1598 թվականներին Նիդերլանդների իսպանական գավառների կառավարիչ։ 1599 թվականի ապրիլի 18-ին կնության է առել  է Ֆիլիպ II-ի դուստր Իզաբելլա Կլարա Եվգենիային։
Կենսագրություն
Սրբազան Հռոմեական կայսրության կայսր Մաքսիմիլիան II-ի հինգերորդ որդին, ում կայսրը 11 տարեկան հասակում ուղարկեց Ֆիլիպ II-ի մոտ, ով պետք է զբաղվեր նրա կարիերայով։
Կարդինալ
Ալբրեխտին այնտեղ սպասում էր եկեղեցականի կարիերան։ 1577 թվականին, 18 տարեկան հասակում, նա առաջադրվեց որպես կարդինալ։ Ֆիլիպ II-ը նպատակ ուներ նրան նշանակելու Տոլեդոյի արքեպիսկոպոս, բայց գործող արքեպիսկոպոս Գասպար դե Կիրոգան ավելի երկար մնաց գահին, քան սպասվում էր։ Այդ ընթացքում Ալբրեխտը զբաղեցրեց երկրորդական պաշտոններ ։
Պորտուգալիայի փոխարքա
1593 թվականին Ֆիլիպ II-ի հրամանով հետ է կանչվել  Մադրիդ՝ թագավորին պետական գործերում օգնելու համար։
Իսպանական Նիդերլանդների Շտատհալտեր
1595 թվականին, դուքս Էրնեստի մահից հետո, Ալբրեխտը մեկնեց Բրյուսել՝ մահացած եղբոր գործերն ընդունելու նպատակով։ 1596 թվականի փետրվարի 11-ին նա ժամանեց Բրյուսել։ Նա պետք է վերականգներ Իսպանիայի և հարավային երկրների ռազմական վիճակը։ Իսպանիային սպասվում էր դիմակայել Լեհաստանի, Անգլիայի և Ֆրանսիայի  դաշինքին, որը 1590 թվականից սկսած անընդհատ հարվածներ էր հասցնում երկրին։
1600 թվականի հուլիսի 2-ին, Ալբրեխտը Հյուսիսային Նիդերլանդների շտատհալտեր Մորիս Օրանսկի հետ պայքարում պարտություն կրեց։
Հղումներ
Կատեգորիա:16-րդ դարի Եվրոպայի միապետներ
Շրջանակ (տեխնիկա)
Շրջանակ (տեխնիկ), hողային համակարգ, որի տարրերը (կանգնակներ, պարզունակներ, դիմկալներ) բոլոր կամ որոշ հանգույցներում կոշտ միացած են միմյանց։ Շրջանակները, հիմնականում, շենքերի, կամուրջների, ուղանցների և այլ կառույցների, ինչպես նաև աշխատանքային և տրանսպորտային մեքենաների կրող կոնստրուկցիաներ են։ Շրջանակավոր կոնստրուկցիաները պատրաստվում են առավելապես երկաթբետոնից, սակավ՝ մետաղից ու փայտից։ Շրջանակները լինում են տարածական, որոնք տարածական համակարգեր են, և հարթ։ Վերջիններն աչքի են ընկնում կառուցվածքային ձևերի մեծ բազմազանությամբ։
Պատկերասրահ
Կատեգորիա:Հողային համակարգեր
Glee (հեռուստասերիալ)
Glee, ամերիկյան երաժշտական դրամա-կատակերգական ժանրի հեռուստասերիալ, որը առաջին անգամ եթեր է հեռարձակվել 2009 թ. մայիսի 19-ին։ Այն կենտրոնանում է Ուիլյամ Մաքքինլիի ավագ դպրոցի երաժշտական ակումբի շուրջ, որը հաճախ մասնակցում է երաժշտական մրցույթներին, և որի ամենատարբեր անդամները պայքարում են սոցիալական հիմնախնդիրների դեմ և այդպիսով սովորում դառնալ ամուր և արդյունավետ թիմ։ Սկզբնական 12 անդամից բաղկացած թիմը ներառում է ակումբի տնօրեն և իսպաներենի ուսուցիչ Ուիլ Շուսթըրին (Մեթյու Մորիսոն), երկրպագուների գլխավոր մարզիչ Սյու Սիվեսթերին (Ջեյն Լինչ), ղեկավարության խորհրդատու Էմմա Փիլսբրիին ( Ջայմա Մայս), Ուիլի կին Թերրիին ( Ջեսլին Գիլսինգ) և ակումբի 8 անդամներին (Դայանա Էգրոն, Քրիս Քոլֆեր, Քեվին ՄքՀեյլ, Լիա Միշել, Քորի Մոնիֆ, Ամբեր Ռիլի, Մարկ Սալինգ, Ջեննա Աշկովիթս)։ Հաջորդ սեզոններում ակումբի հիմնական կազմը ընդարձակվում է մինչև 14-15 անդամի։
Այս հեռուստասերիալը ստեղծվել է Ռայան Մըրֆիի, Բրեդ Ֆալչուկի և Յան Բրենանի կողմից։ Այս երեք անձինք գրում էին առաջին 2 սեզոնների բոլոր էպիզոդների սցենարները, Ռայանն ու Բրեդը ներկայանում էին նաև որպես շոուի գլխավոր ռեժիսորներ։ Առաջին էպիզոդը հեռարձակվել է 2009 թ. մայիսի 19-ին, իսկ առաջին սեզոնը՝ 2009 թ. սեպտեմբերի 19-ից 2010 թ. հունիսի 8-ը։ Հետագա սեզոնները հեռարձակվել են սեպտեմբերից մինչև մայիս ամիսներին։ Վերջին 6-րդ սեզոնը հեռարձակվել է 2015 թ. հունվարից մարտը։ Glee-ն հիմնված է երաժշտական ներկայացում-համարների վրա, որոնք ընտրում է Ռայանը։ Glee-ի երաժշտությունը առևտրական մեծ հաջողությունների է հասել, 2011 թ. հոկտեմբերին ողջ աշխարհում վաճառվել է ալբոմի 11 միլիոն օրինակ։ Երաժիշտ-դերասանները նաև կենդանի համերգներով են ներկայացել։
Առաջին սեզոնի ընթացքում Glee-ն մեծ ուշադրության արժանացավ և բնականաբար չխուսափեց նաև քննադատական հայացքներից։ Այն առաջադրվել է 19 Emmy մրցանակի, 4 Ոսկե գլոբուս մրցանակի, 6 Satellite մրցանակի և 5-7 այլ մրցանակների ևս՝ հաղթելով 2010 թ. Ոսկե գլոբուս մրցանակաբաշխության ժամանակ որպես լավագույն հեռուստասերիալ, նույն մրցանակին է արժանացել նաև 2011 թ-ին։ 2013 թ. հոկտեմբերի 17-ին Քորի Մոնիֆի մահվանից հետո Ռայանը որոշեց, որ 6-րդ սեզոնը կլինի վերջինը ։ 728 երաժշտական ներկայացումներից և 121 էպիզոդներից հետո 6-րդ սեզոնը և հետևապես ողջ Glee սերիալը ավարտվեց 2015 թ. մարտի 20-ին ։
Սցենարը
Սերիալի 3 ստեղծողները՝ Ռայանը, Բրեդը և Յանը, որոշել են սցենարները միասին ։ Առաջին 2 սեզոնների համար նրանք միակ սցենարիստներն էին։ Յանը մի առիթով ասել է, որ իրենց մոտ սցենար գրելու գործընթացը հեշտ է և արագ։ Որոշ կերպարների վրա աշխատել են միանգամից մի քանի սցենարիստներ։ Սակայն 3-րդ սեզոնի սկսվելուն պես՝ սցենարիստների թիվը ավելանում է 6-ով՝ Ալի Ադլեր, Ռոբերտո Ագուիրե-Սակասա, Մարտի Նոքսոն, Մայքլ Հիթչքոք, Մաթ Հոդգսոն, Ռոզ Մաքսվել։ 4-րդ սեզոնում Ադլերը և Նոքսոնը լքում են աշխատակազմին, և նրանց փոխարինում են Ռուշել Ֆրենդը և Գարեփ Լերները։
Երաժշտությունը և պարերը
Սերիալի տարբեր էպիզոդներում կերպարների կողմից ներկայացվում են ամենատարբեր երգերի յուրօրինակ կատարումներ ։ Ռայան Մրֆին պատասխանատու է օգտագործված բոլոր երգերի ընտրության հարցում։ Նա մի առիթով ասել է. «Ես ուզում եմ, որ ամեն մի էպիզոդում լինի մի բան ամեն մեկի համար»։ Նրա խոսքերով երգերի ընտրությունը կարևոր է նաև սցենարի զարգացման համար։ Ամեն մի էպիզոd ունի որոշակի թեմա ։ «Երբ ես գրում եմ սյուժեն, ընտրում եմ համապատասխան երգեր»։ Երգերը, սակայն, մատուցվում են յուրովի։ Յուրաքանչյուր արտիստ իր երգը կատարում է ինչպես ինքը, ոչ թե տվյալ երը կատարող երգիչը։ Սա է պատճառը, որ, Ռայանի խոսքերով, եղել են երգիչներ, որոնք թույլ չեն տվել օգտագործել իրենց երգերը, ինչպիսիք են Բրայան Ադամսը, Guns N’ Roses և Coldplay խմբերը։ Ի վերջո, Coldplay-ը 2010 թ. հունիսին վերանայեց իր որոշումը և թույլ տվեց օգտագործել իր երգերը։ Ի հակադրություն այս ամենի՝ Բիլի Ջոելը և մի շարք այլ արտիստներ իրենք են բոլորովին անվճար առաջարկել իրենց երգերը կատարել սերիալի շրջանակներում։ 2011 թ-ից սկսած՝ սերիալի երաժշտական պրոդյուսերներ Ադամ Անդերսը և Փիր Ասթրոմը սկսեցին իրենք գրել երգեր՝ հատուկ սերիալի համար, ինչպիսիք են «Loser like me» և «Get it right» կատարումները։ Պատկերը լիարժեք է դառնում, երբ երաժշտական կատարումները ուղեկցվում են նաև պարով։ Ֆիլմի պարուսույց Զաք Վուդլին ասում է, որ յուրաքանչյուր արտիստի հետ կատարվում է առանձին աշխատանք։ Պարի փորձերը սկսվում են նկարահանումից 2-3 շաբաթ առաջ և կարող են ավարտվել անգամ հենց նկարահանման օրը։
Կերպարները և արտիստները
Իր սերիալի համար արտիստների ընտրելի Ռայանը կենտրոնացել է այն դերասանների վրա, ովքեր կարող են միավորել թատերական դերերում փայլելու և միևնույն ժամանակ լավ երգելու կարողությունները։ Նա շուրջ 3 ամիս ծախսում է Բրոդվեյում, որտեղից գտնում է Լիա Միշելին, Ջեննա Աշկովիթսին և Քորի Մոնիֆին։ Դերասանների թատերական տաղանդը պիտի նախ ցուցադրվեր, որպեսզի նրանք կարողանային նաև երգել ու պարել։ Չնայած Քրիս Քոլֆերը չուներ նախնական պրոֆեսիոնալ փորձառություն, բայց Ռայանը նրա համար ստեղծեց Կուրթ Հյումմելի կերպարը։ Այսպես շարունակ փնտրտուքներ իրականացնելով՝ Ռայանը կարողացավ գտնել ճիշտ իր ուզած արտիստական կազմը։ Սերիալն ունի ոչ ավել, քան 15 գլխավոր կերպարներ։
Մորիսոնը խաղում է Ուիլ Սչուեթերի դերը՝ ավագ դպրոցի իսպաներենի ուսուցիչ, ով դարձավ Glee ակումբի տնօրենը և հույս ուներ վերականգնելու երգչախմբի նախկին փառքը։ Լինչը խաղում է Սյու Սչուեթերի դերը՝ երկրպագուների խմբի գլխավորը։ Մեյսը հանդես է գալիս որպես Էմմա Փիլսբրի՝ դպրոցի ղեկավարման խորհրդի անդամ, որը զգացմունքներ է տածում Ուիլի հանդեպ։ Ջեսելին Գիլսինգը Թերրի Սչուեթերի դերում է, նա Ուիլի կինն է, ով 5 տարվա ամուսնությունից հետո ի վերջո բաժանվում է, և բացահայտվում է, որ նա ստել էր՝ ասելով, թե հղի է։ Միշելը խաղում է որպես Ռեյչել Բերրի՝ ակումբի տաղանդավոր երգչուհի, ով հաճախ է հետապնդվում ֆուտբոլ խաղացողների և երկրպագուների ակումբի կողմից։ Ռեյչելը հարաբերությունների մեջ է Ֆինն Հյուդսոնի հետ դեռևս առաջին սեզոնի սկզբում։ 3-րդ սեզոնում նրանք նշանադրվում են։ Մոնիֆը, որ խաղում է Ֆիննի դերը, խաղում է դպրոցի ֆուտբոլի թիմում։
Ակումբի անդամներից են նաև Մերսեդես Ջոնսը (Ամբեր Ռիլի)` նորաձև մի աղջնակ, Քուրթ Հյումմելը (Քոլֆեր)` նորաձև տղա, որը ունի այլ սեռական կողմնորոշում, Արթի Աբրամսը (ՄքՀեյլ)` կիթառահար, Թինա Քոհեն-Չենգը (Աշկովիթս)` ամերիկաասիական ուսանող՝ սխալ արտասանությամբ ու առոգանությամբ, Քուին Ֆեբրեյը (Դայանա Էգրոն)` Ֆիննի երկրպագու ընկերուհին, ով ավելի ուշ միանում է երգչախմբին` աչքը միշտ Ֆիննի վրա պահելու նպատակով։ Մայք Օ’ Մալին, ով խաղում է Քուրթի հոր՝ Բուրթ Հյումմելի դերը, դառնում է մշտական կերպար 2-րդ սեզոնում։
Սակայն 3-րդ սեզոնից սկսած՝ արդեն մեզ հարազատ դարձած հերոսները կարծես թե հեռանում են էկրաններից։ Ռայանը ասում է, որ ինքը միտք չունի ցույց տալու, թե ինչով են զբաղվում իր հերոսները ավագ դպրոցում 8 տարիների ընթացքում։ Դերասանները, իհարկե, ծանր էին տանում և հարցնում, թե ուր են գնում իրենց կերպարները։ Իսկ Ռայանը պատասխանում է, որ նրանք բոլորը հետ են գալու։
Այսպիսով, 2013 թ. Ֆիլմի գլխավոր դերասանական կազմը փոխվեց։ Սակայն դրանից ընդամենը 1 ամիս անց Քորիին մահացած գտան հյուրանոցի իր համարում։ Ռայանը ասաց, որ Քորիին պիտի տեսնեինք սպասվող էպիզոդներում, սակայն ամեն ինչ վերջացած է։
Հեռարձակումները
Glee-ի առաջին եթերաշրջանը բաղկացած է 22 սերիայից։ Առաջին սերիան ցուցադրվել է 2009 թվականի մայիսի 19-ին։ Սերիաները եթեր վերադարձան 2009 թվականի սեպտեմբերի 9-ին, երբ ցուցադրվեցին նաև լրացուցիչ 12 սերիաներ չորեքշաբթի օրերին մինչև 2009 թ․ դեկտեմբերի 9։ Սեպտեմբերի 21-ին հրապարակվեցին ևս 9 նոր սերիաներ, որոնցից առաջինը հրապարակվեց 2010 թվականի ապրիլի 13-ին։ Այս սերիաները ցուցադրվում են երեքշաբթի երեկոյան ժամը 21։00-ին։ 2010 թվականի հունվարի 11-ին հայտարարվեց, որ Fox ընկերությունը նկարահանելու է նաև սերիալի երկրորդ եթերաշրջանը։ Այն սկսեց նկարահանվել հունիսին, բաղկացած էր 22 սերիայից։ Սերիալի հեռարձակման օրը և ժամը երկար տարակուսանք դարձան հեռուստաընկերության համար, սակայն ի վերջո, կրկին այն ցուցադրվեց երեքշաբթի երեկոյան ժամը 9-ին։ Երրորդ եթերաշրջանը հեռարձակվեց 2011 թվականի սեպտեմբերի 20-ից։ Չորրորդ եթերաշրջանից փոխվեցին հեռարձակման օրը և ժամը․ այն տեղափոխվեց հինգշաբթի ժամը 21։00-ին։ Ապա նույն ժամին հեռարձակվեցին նաև հինգերորդ և վեցերորդ եթերաշրջանները 2013 թվականի ապրիլին։
Սերիալը հեռարձակվել է աշխարհի բազմաթիվ երկրներում՝ ներառյալ Ավստրալիան, ուր այցելեցին սերիալի դերասանները՝ վարկանիշը բարձրացնելու համար 2009 թվականի սեպտեմբերին։ 4-րդ եթերաշրջանի ընթացքում Glee-ն տեղափոխվեց Netword Ten-ի թվային ալիք Eleven՝ ցածր վարկանիշի պատճառով։ Այն հեռարձակվում էր նաև Կանադայում, Նոր Զելանդիայում և Ֆիջիում։ Այն հեռարձակվում է Հարավային Աֆրիկայում, որտեղ նաև ցուցադրվեց սերիալը։ Ասիական երկրներից սերիալը ցուցադրել են Բանգլադեշը, Ֆիլիպինները, Հնդկաստանը, Մալազիան և Սինգապուրը։
Քննադատական արձագանքը
Սերիալի առաջին եթերաշրջանը քննադատների կողմից ստացավ 78 բալ 100-ից։ Արդյունքը հիմնված էր 18 քննադատների կարծիքի վրա։ Այն 2009 թվականի վերջում գովաբանվեց բազում քննադատների կողմից։ Ջեյմս Փոնիվոզիկը այն համարեց հեռուստատեսության տարվա 8-րդ լավագույն շոուն, ասելով․ «Glee-ի աշխատանքը բազմազան է, այն նման չէ հեռուստատեսությամբ որևէ այլ բանի»։ Քեն Թաքերը Entertainment Weekly‍‍-ից վարկանիշ համարեց սերիալի համար 9-ը 10-ից։ Նենսի Գիբսը Թայմ թերթից գրել է, որ նա լսել է, որ սերիալը մի երիտասարդ նախարար բնութագրում է որպես հակաքրիստոնեական, և մեկնաբանել է․
Ծանոթագրություններ
Կատեգորիա:Ամերիկյան երաժշտական հեռուստասերիալներ Կատեգորիա:Անգլերեն հեռուստասերիալներ
Արտաբորսայական շուկա
Արտաբորսայական շուկա (ОТС market — over the counter), գործարքները երկու կողմի միջև տեղի է ունենում կարգավորվող շուկայից դուրս։ Կարգավորվող շուկաները նպաստում են իրացվելիությանը, մեղմում է բոլոր վարկային ռիսկերը, բացառում է գործարքի կողմերից մեկի պարտավորության չկատարումը և ապահովում է շուկայի թափանցիկությունը և ձևավորվում է շուկայական գին։ Արտաբորսայական շուկայի գործարքների համար պարտադիր չէ, որ գործարքի էությունը լինի հրապարակման ենթակա։
Արտաբորսայական շուկայում առևտրի առարկա կարող են լինել ապրանքները, ֆինանսական գործիքները (ներառյալ արժեթղթերը) և և տվյալ ապրանքների ածանցյալ գործիքները։ Բորսայում շրջանառվող ապրանքները ունեն կարգավորված ծավալներ և քանակներ, իսկ արտաբորսայական շուկայում նման սահմանափակումներ չկան, այսինքն գործարքի առարկա կարող է լինել ցանկացած քանակի կամ ծավալի ապրանք։ Արտաբորսայական շուկայում գործարքները լինում են հիմնականում երկկողմանի, առանց միջնորդի, այսինքն կողմերից յուրաքանչյուրը կրում է մյուս կողմից գումարի կամ ապրանքի ժամանակին չմատակարարման ռիսկը։
2008 թվականին ԱՄՆ-ում արժեթղթերի գործարքների 16 տոկոսը կնքվել է արտաբորսայական շուկաներում, 2014 թվականին այս թիվը բարձրացավ մինչև 40 տոկոս:
Արժեթղթերով արտաբորսայական գործարքներ
Հայաստանում արտաբորսայական գործարքներ արժեթղթերով հիմնականում իրականացվում են Հայաստանի Հանրապետության պետական գանձապետական պարտատոմսերով և կարգավորվող շուկայում ցուցակում չանցած ոչ պետական արժեթղթերով։
Ծանոթագրություններ
Կատեգորիա:Ֆինանսական շուկաներ Կատեգորիա:Ֆինանսական տերմիններ
Faradenza
«Faradenza», ռուսական Little Big ռոք խմբի երգը։ Այն թողարկվել է 2018 թվականի մայիսի 8-ին LB Family լեյբլում՝ «Antipositive, Pt. 1» ալբոմի կազմում ։ Երգի տեքստի և երաժշտության հեղինակներն են խմբի ֆրոնտմեն Իլյա Պրուսիկինը, երաժշտական պրոդյուսեր Վիկտոր Սիբրինինը և «Хлеб» խմբի մեդիա-պրոդյուսեր Լյուբիմ Հոմչուկը ։ Երգը մեծ հաջողությունների է հասել 2018 թվականի օգոստոսի 9-ին թողարկված տեսահոլովակի շնորհիվ ։ 2019 թվականի հուլիսի 23-ին տեսահոլովակը ՅուԹյուբում հավաքել է ավելի քան 132 միլիոն դիտում ։
= Տեսահոլովակ = Տեսահոլովակի սյուժեի համաձայն՝ Իլյիչը ժամանում է «Զարյա» տարեցների համար հանգստյան տուն, որտեղ հիացնում է բոլոր հանգստացող թոշակառուներին՝ «Faradenza» զուգարանի ջրի հատուկ թարմացնող բույրի շնորհիվ ։
Տեսահոլովակը լայն տարածում է ստացել Ռուսաստանում։ 2018 թվականի վերջին «Faradenza»-ն, ինչպես և «Skibidi»-ն, հայտնվել Է ՅուԹյունում Ռուսաստանի 10 ամենահայտնի երաժշտական տեսանյութերի ցանկում ։
Ծանոթագրություններ
Կատեգորիա:2018 երգեր
Ֆալվի
Ֆալվի (Falvy), համայնք Ֆրանսիայի Պիկարդիա մարզի Սոմ գավառում :
Բնակչությունը 2006 թվականի դրությամբ կազմում է 142 մարդ, բնակչության խտությունը` 22.47 մարդ/կմ²: Բնակավայրը զբաղեցնում է 6.32 կմ² տարածք:
Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 50 կմ արևելք:
Տնտեսություն
2010 թվականին ուներ 80 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 25: Ակտիվության ցուցանիշը կազմում է 68,8 %: 55 աշխատունակ մարդկանցից աշխատել է 50 անձ (27 տղամարդ և 23 կին): Գործազուրկ են եղել 5 անձ (2 տղամարդ և 3 կին): 25 անաշխատունակներից 6-ը եղել են աշակերտներ կամ ուսանողներ, 13-ը` թոշակառուներ, իսկ 6-ը չեն աշխատել տարբեր պատճառներով :
Ռայխսվեր
Ռայխսվեր (Reichswehr, от «պետություն, կայսրություն» +  «պաշտպանություն»), Գերմանիայի զինված ուժեր 1919֊ 1935 թվականներին, 1919 թվականի Վերսալյան պայմանագրի դրույթների համաձայն կազմով և քանակով սահմանափակ զորամիավորում։ Հավաքագրվում էին վարձով (115 հազար մարդ և սահմափակ թվով նավեր)։
Պատմություն
Գերմանական պատմագիտության մեջ Ռայխսվերի կազմակերպման և ձևավորման նախաձեռնող է հանդիսանում գեներալ Հանս ֆոն Սեկտը, դե ֆակտո նախկին Գլխավոր շտաբի հրամանատարը ։
Կապպովյան խռովություն
1920 թվականի մարտի 12-ին Գերմանիայի կենտրոնական և արևելյան զորքերի հրամանատար գեներալ-լեյտենանտ Վալտեր ֆոն Լյուտվիցը և կապիտան Գերման Էրհարդտը մտադիր էին խռովություն կազմակերպել, որի մասին տեղյակ էր զինվորական նախարար Գուստավ Նոսկեն։ Խռովության կազմակերպիչ և դրա քաղաքական ղեկավար Վոլֆգանգ Կապպը զինվորականների նախաձեռնության մասին տեղյակ չէր։
Գեներալ Լյուտվիցը մտավ Բեռլին այն ժամանակ, երբ Էրիխ Լյուդենդերֆը նպատակ ուներ անցկացնել զինվորական շքերթ։ Բանակը հրաժարվեց ենթարկվել կառավարությանը և այն հեռացավ Դրեզդեն, ապա շտապով Շտուտգարտ։ Ստացված հրամանին ի պատասխան Սեկտը պատասխանեց, որ «ռայխսվերը չի կրակի ռայխսվերի վրա»։
Համենայնդեպս Կապպը ուղևորվեց պետական գրասենյակ, բայց պետական պաշտոնյաները հրաժարվեցին կատարել նրա հրահանգները։ Ռայխսբանկը հրաժարվեց նրան ֆինանսավորել, իսկ պետական պաշտոնեական ապարատը շարունակեց աշխատել հին ձևով։ Սպաները հրաժարվեցին գրավել բանկը, հայտարարելով, որ իրենք ավազակներ չեն։ Սեկտը հիվանդացավ։
Շուտով ավագ սպաները, որոնց մեծամասնությունը հակահանրապետական հայացքներ ուներ, հասկացան, որ խռովությունը տապալվել է։ Խռովության ձախողումը ամբողջ բանվորության գործադուլով,որոնք փրկում էին հանրապետությունը և դեմոկրատիան, հիմքեր չունեն, քանի որխռովությունը հենց սկզբից ձախողված էր պահպանողականորեն տրամադրված բյուրոկրատիայի կողմից, որոնք հրաժարվեցին աջակցել վատ ծրագրված արկածախնդրությանը ։ Երկրի պաշտպանության մասին օրենքով, որը Ռայխստագի կողմից 1921 թվականի մարտի 23-ին գերմանական զինված ուժերը (Reichswehr) ստորաբաժանվում էին ցամաքային բանակի (Reichsheer) և ռազմածովային նավատորմի (Reichsmarine) մեջ։ Օրենքում, որը համապատասխանեցված էր 1919 թվականի Վերսալյան պայմանագրի հոդվածներին, սահմափակվում էր գերմանական զինված ուժերի թվաքանակը մինչև 100 հազար ցամաքային զորք և փոքրաքանակ ռազմածովային նավատորմ (համընդհանուր զինապարտությունը արգելված էր)։
Գերմանիային արգելվում էր ունենալ Գլխավոր շտաբ, ռազմական ավիացիա, ստորջրյա նավատորմ, մեծ մարտական նավեր, տանկեր, զենիթային և ծանր հրետանի և քիմիական զենք։ 1935 թվականի մարտին Գերմանիան հայտարարեց նոր զինված ուժերի՝ վերմախտի ստեղծման մասին, որի վրա չէին տարածվելու ոչ մի սահմանափակում, որոնք տարածվում էին ռայխսվերի վրա, դիվիզիաների քանակը հասցվելու էր 36-ի, ստեղծվում էին 5 տանկային դիվիզիաներ և ռազմաօդային ուժեր։
Արտաքին հղումներ
Կատեգորիա:Ռազմական գործ
Իտալիայի նախագահ
Իտալիայի Հանրապետության նախագահ (Presidente della Repubblica Italiana), պետության ղեկավարն է, ազգային միասնության ներկայացուցիչը և Իտալիայի Սահմանադրության երաշխավորը։ Նախագահը պետության սահմանադրական մարմինն է, որը ընտրվում է Իտալիայի Խորհրդարանի պալատների համատեղ նիստում։ Նախագահի պաշտոնավարման ժամկետը 7 տարի է ։
Վոսել է Բեֆկուր
Վոսել է Բեֆկուր (Vaucelles-et-Beffecourt), համայնք Ֆրանսիայի Պիկարդիա մարզի Էնա գավառում։ Մտնում է Լան-1 կանտոնի կազմի մեջ։ Հանդիսանում է Լան շրջանի կոմունա։
Համայնքի INSEE կոդ՝ 02765։
Իտալիայի նախագահ
Իտալիայի Սահմանադրությամբ սահմանվում է, որ նախագահ կարող է լինել  Իտալիայի Հանրապետության 50 տարեկանից բարձր քաղաքացին, ով ունի քաղաքացիական և քաղաքական իրավունքներ։ Հանրապետության նախագահի պաշտոնը անհամատեղելի է որևէ այլ պաշտոնի հետ։ Իտալիայի նախագահի նստավայրը Հռոմում է, Կվիրինալյան  պալատում։ Նախագահներին  անշարժ գույք է տրվում Կաստել Պորչիանոյում, Հռոմի մոտ և Նեապոլում գտնվող Վիլլ Ռոզբերիում։ Իտալիայի գործող նախագահը Սերջիո Մատտերլան է։ Իտալիայի նախագահները պաշտոնաթողությունից հետո ստանձնում են ցմահ սենատորի  և Իտալիայի Հանրապետության պատվավոր նախագահի  պաշտոնները։
Ընտրություններ
Նախագահ ընտրում է հատուկ ընտրական կոլեգիան, որը բաղկացած է խորհրդարանի սենատորներից և պատգամավորներից, մարզերի ներկայացուցիչների հետ։ Ընտրություններում յուրաքանչյուր մարզից ընտրվում են երեք պատվիրակներ, ընտրված մարզային խորհրդարանի կողմից` փոքրամասնության ներկայացուցչության ապահովմամբ։ Վալե դ'Աոստայի տարածաշրջանն ունի մեկ պատվիրակ։ Քվեարկության առաջին երեք փուլերը պահանջում են թեկնածուի ընտրության ձայների առնվազն 2/3-ը։ Եթե ​​նախագահը չընտրվի երեք փուլով, ապա հետագայում պարտադիր է քվեների բացարձակ մեծամասնությունը (50% + 1 ձայն)։ Այս ժամկետի ավարտից երեսուն օր առաջ Պատգամավորների պալատի նախագահը հանրապետության նոր նախագահ ընտրելու նպատակով հրավիրում է խորհրդարան և պատվիրակություններ մարզերից։ Եթե պալատները լուծարվում են կամ իրենց լիազորությունների ավարտին մնում է երեք ամսից պակաս, ընտրություններն անցկացվում են նոր պալատների գումարումից հետո՝ տասնհինգ օրվա ընթացքում։ Այս պահին նախագահի պաշտոնավարման ժամկետները երկարաձգվում են։ Եթե Իտալիայի նախագահը չի կարող կատարել իր պարտականությունները, ապա նրա լիազորությունները անցնում են Խորհրդարանի  նախագահին։ Նախագահը  անցնում է լիազորությունների կատարմանը երդման արարողությունից հետո։
Նախագահի լիազորությունները
Սահմանադրության մեջ թվարկված են նախագահի բոլոր լիազորությունները։
Վոսել է Բեֆկուր
Բնակչություն
Համայնքի բնակչությունը 2010 թվականին կազմում էր 210 մարդ։
Տնտեսություն
2010 թվականի տվյալներով՝ աշխատունակ տարիքի 151 մարդկանցից (15-64 տարեկան) 100-ը տնտեսապես ակտիվ էին, 51-ը՝ ոչ ակտիվ (ակտիվության ցուցանիշը՝ 66,2 %, 1999 թվականին եղել է՝ 77,5 %)։ 100 աշխատունակ բնակիչներից 92-ը աշխատում էին (49 տղամարդ և 43 կին), անաշխատանք էին 8-ը (4 տղամարդ և 4 կին)։ 51 անգործունակ մարդկանցից 13-ը աշակերտներ կամ ուսանողներ էին, 25-ը՝ թոշակառու, 13-ը անաշխատունակ էին այլ պատճառներով ։
Իտալիայի նախագահ
Նախագահի լիազորությունները
Նախագահը համարվում է`
Վոսել է Բեֆկուր
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Իտալիայի նախագահ
Նախագահի լիազորությունները
Իտալիայի նախագահը պատասխանատվություն չի կրում իր գործառույթների իրականացման ընթացքում կատարված գործողությունների համար, բացառությամբ պետական ​​դավաճանության կամ Սահմանադրության նկատմամբ ոտնձգության ։ Այդպիսի դեպքերում նրան փոխանցում են խորհրդարանի դատարանին  համատեղ նիստում` անդամների ձայների բացարձակ մեծամասնությամբ։
Իտալիայի նախագահի սպասարկման համար հատկացումեր
Վճարները սահմանվում են երկրի բյուջեում և կազմում են հետեւյալ գումարները
Արտաքին հղումներ
Կատեգորիա:Իտալիայի նախագահներ